13 เมย.62 ประจำเดือนมาวันแรก เริ่มทานยาคุมแบบ21เม็ดจนถึงวันที่3พค พัก7วันคือวันที่ 4-10 พค ช่วงพักวันที่6พค ประจำเดือนมาค่ะ เริ่มทานแผง2วันที่ 11 พค ค่ะ ที่ผ่านมากินยาคุมทุก5ทุ่ม บางทีมีธุระนึกขึ้นได้ตอนตี2 ตี3ก้กินทันทีค่ะ เม็ดต่อไปก้กิน5ทุ่มปกติ น้อยมากที่จะลืมกินตอน5ทุ่มค่ะ ซึ่งมีประจำเดือนวันที่ 6 พค. 62 (ในแอพบอกว่าวันไข่ตกจะเป็นวันที่19 พค62) วันที่ 18 มีเพศสัมพันธ์กับแฟนแบบหลั่งนอกค่ะ วันที่ 19 มีเพศสัมพันธ์กับแฟนช่วง5นาทีแรกแฟนไม่ใส่ถุงยางค่ะ แต่หนูกลัวเลยให้เขาไปใส่ถุงยาง แบบนี้มีโอกาสท้องมั้ยคะ ??
สวัสดีค่ะ pepee,หากได้เริ่มทานยาคุมกำเนิดแผงแรก ในวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที และหากได้ทานยาคุมจนครบ 21 เม็ดในวันที่ 3 พ.ค. และวันที่ 6 พ.ค. ได้มีประจำเดือนมา ก็แสดงว่าไม่ได้มีการตั้งครรภ์เกิดขึ้นค่ะหลังจากเว้นระยะครบ 7 วันแล้ว ได้เริ่มทานยาคุมกำเนิดแผงใหม่ต่อ การคุมกำเนิดก็จะเป็นไปอย่างต่อเนื่องค่ะ ซึ่งหากได้ทานยาทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ แต่หากมีการทานยาไม่ตรงเวลาบ้าง ประสิทธิภาพก็อาจลดลงไปบ้าง แต่ก็เพียงเล็กน้อยเท่านั้น ดังนั้น การมีเพศสัมพันธ์ในวันที่ 18 และ 19 พ.ค. ซึ่งยังทานยาคุมกำเนิดอยู่ โอกาสในการตั้งครรภ์ก็จะถือว่ามีน้อยกว่า 1% ค่ะ